Milan Lieskovský

Milan Lieskovský je producent a DJ zo Slovenska. Jeho hudobná produkcia sa pohybuje v žánroch progressive trance, progressive a progressive house. Je rezidentný DJ na bratislavských klubových nociach Progress Your Mind, a  vystúpil na množstve nielen slovenských akcií a klubových párty. Na jednom pódiu hral popri menách ako Jose Amnesia, DJ Tiësto, Above & Beyond, Judge Jules či Paul Van Dyk. Okrem živých hraní má Milan rádiové šou na CBA.fm, PURE.fm, FUN1, na rádiu GoDeejay a na Dream rádiu.
 
Do hudobných kanálov sa zapísal skladbou Elenya, ktorú vo svojich setoch hrávali Flash Brothers a objavila sa aj na slávnostnom odovzdávaní Oskarov v Hollywoode. V roku 2008 sa skladba stala hitom v domácom komerčnom FUN rádiu. Podieľal sa na remixovej verzii singlu Boi od Mira Jaroša. Vo svojich skladbách spolupracoval s Katarínou Koščovou, Mirom Jarošom, Petrom Grausom, Mishou a inými spevákmi a speváčkami zo slovenskej populárnej hudby. Vystupoval na Novom Zélande a jeho skladby hráva aj DJ Tiësto.

V roku 2009 vydal eponymný, kritikmi oceňovaný album na vydavateľstve Universal Music.

Diskografia

Albumy
Milan Lieskovsky (Universal Music, 2009)
Genesis (2011)
WHO I AM (2014)

Single a EP 
Elenya (2008)

Externé odkazy
 Oficiálna webstránka
 
 

Slovenskí hudobníci
Slovenskí dídžeji
Slovenskí trance hudobníci